### 9.      Beslutning om bevilling af midler til bygninger til fiskere, kajakhotel og drift af Nyby Havn

**Åbent**

Sagsnr.: 326-2017-6642        J.nr.: 82.06.00           Dokumentnr.:
326-2017-44114

**Sagstype**

Beslutning.

**Resume og sagens baggrund**

I forbindelse med opførelsen af aktivitetshuset på [adresse]
Havn var det nødvendigt at nedrive de eksisterende småbygninger på havnen. Der
er nu udarbejdet forslag til placeringen af nye skure og en bygning med
kajakhotel og øvrige havnerelaterede faciliteter, som bl.a. kan benyttes af sejlklubben.

**Indstillinger**

Direktøren indstiller

1. at der gives
anlægsbevilling på  kr. 400.000 til dækning af det kommunale bidrag til
projektet,  finansieret af de likvide aktiver

2. at opførelsen af
skurene til fiskerne påbegyndes nu, med det formål at kunne blive klar til den
kommende sommer og dermed kunne fjerne de containere, der midlertidigt benyttes
af fiskerne, samt

3. at eventuelt
uforbrugte midler af den beskrevne ramme på kr. 300.000 til opførelsen af
skurene kan benyttes til den anden bygning,

**Behandling**

Økonomiudvalget, Kommunalbestyrelsen.

**Sagsfremstilling**

Aktivitetshuset ligger hvor der tidligere lå en række udhuse
til fiskerne, en toiletbygning og det gamle bødehus. Bygningerne blev fjernet
og fiskerne er efterfølgende genhuset i containere i en midlertidig løsning.
Det har fra starten været forudsat, at der skulle findes et alternativ til især
fiskerne. Aktivitetshuset rummer bade- og toiletfaciliteter der også benyttes
af gæstesejlere, hvorfor der ikke skal findes erstatning for den nedrevne toiletbygning.

Sagen er, på foranledning af Havneudvalget, drøftet med
havnens brugere, d.v.s. fiskerne og sejlklubben og [adresse] og
Beboerforening. Der er enighed om at anbefale et projekt, hvor fiskernes skure
opføres som en samlet bygning langs vestmolen og de øvrige faciliteter, som
ikke er indeholdt i aktivitetshuset, samles i en bygning på havnepladsen udfor
[adresse]. Placeringen af de to bygninger er angivet på vedlagte
kortbilag.

Projektet tilrettelægges indenfor en ramme af kr. 800.000,
jf. aftale med [adresse] og Beboerforening, der vil søge at fremskaffe
midler, bl.a. ved ekstern finansiering, til dækning af halvdelen af beløbet,
d.v.s. kr. 400.000. Projektet forudsætter således en kommunal medfinansiering
på kr. 400.000 for at kunne gennemføres.

Rammen forventes fordelt med kr. 300.000 til opførelse af
skure og de resterende kr. 500.000 til opførelse af kajakhotel og øvrige
faciliteter, som ikke i dag er indeholdt i aktivitetshuset.

[adresse] har øget attraktionen af [adresse] og der
opleves et stærkt øget aktivitetsniveau.

**Økonomiske konsekvenser**

De to bygninger forventes opført indenfor en ramme af kr.
800.000, hvoraf halvdelen finansieres af eksterne midler fremskaffet i
samarbejde med [adresse] og Beboerforening. Der er ikke i budget 2017
afsat midler til den kommunale del af finansieringen, som derfor forudsætter en
anlægsbevilling finansieret af de likvide aktiver eller alternativt at beløbet
på kr. 400.000 indarbejdes i budget 2018. Økonomichefen har ingen bemærkninger.

**Økonomiudvalgets møde den 22.
marts 2017:**

Anbefales, idet Teknik- og Miljøudvalget arbejder videre med
sagen, herunder faciliteter til sejlerne.

Det undersøges endvidere, om faciliteter til fiskerne kan
finansieres af effektiviseringspuljen.

**Bilag**

|  |  |
| --- | --- |
| [adresse], oversigtskort | 326-2017-97930 |